*Na temelju članka 127. i članka 165. Stavak 1. Zakona o odgoju i obrazovanju u osnovnoj i srednjoj školi („NN“ br. 87/08., 86/09., 92/10., 105/10., 90/11.,5/12.,16/12, 86/12.,126/12. i 94/13. ) i članka 84. Statuta škole Osnovne škole Plaški, a sukladno Odluci Školskog odbora Osnovne škole Plaški od 23.9.2014.godine, Školski odbor Osnovne škole Plaški raspisuje:*

***NATJEČAJ***

***za izbor i imenovanje RAVNATELJA ŠKOLE***

*Za ravnatelja može biti imenovana osoba koja ima visoku ili višu stručnu spremu potrebnu za učitelja ili stručnog suradnika osnovne škole te najmanje 5 godina radnog iskustva na odgojno-obrazovnim poslovima u osnovnoj ili srednjoj školi.*

*Ravnatelj se imenuje na vrijeme od 5 godina.*

*Prijavi treba priložiti u izvorniku ili ovjerenoj preslici:*

* + *životopis*
	+ *domovnicu*
	+ *diplomu o stečenoj stručnoj spremi*
	+ *dokaz o radnom iskustvu na odgojno-obrazovnim poslovima (potvrda poslodavca u osnovnoj i/ili srednjoj školi o vrsti i trajanju poslova, te potvrda ili elektronički zapis Hrvatskog zavoda za mirovinsko osiguranje)*
	+ *dokaz o položenom stručnom ispitu ili da je osoba oslobođena obveze polaganja*
	+ *uvjerenje da protiv osobe nije pokrenut i ne vodi se kazneni postupak glede zapreka za zasnivanje radnog odnosa prema članku 106.stavak 3. Zakona o odgoju i obrazovanju u osnovnoj i srednjoj školi (ne starije od 30 dana).*

*Na natječaj se mogu javiti osobe oba spola.*

*Rok za podnošenje prijava je 8 dana od dana objave natječaja.*

*Prijave s potrebnom dokumentacijom dostaviti na adresu škole:* ***Osnovna škola Plaški,47304 Plaški, Ulica 143.domobranske pukovnije 1a, u zatvorenoj omotnici s naznakom «Natječaj za ravnatelja».***

*Nepotpune i nepravovremene prijave neće se razmatrati.*

*O rezultatima natječaja kandidati će biti obaviješteni u roku od 45 dana od isteka roka za podnošenje prijave.*